Berlingske Tidende, 1834-04-16
Det Engelske Missionsselskab havde ønsket at oprette et protestantisk Missionsseminarium i China, men i Canton var dette ikke engang tænkeligt og i Macao havde den Portugisiske Gouverneur ikke Lyst, og sandsynligviis heller ikke Magt til at taale det. Dr. Theol. Morrison, den berømte Forfatter af det Chinesiske Lexicon, fattede derfor i Aaret 1818 den Beslutning, at oprette et saadant Jnstitut paa Malacca, paa en Grund, der tilhørte Missionsselskabet. Han skjænkede dertil selv Eet Tusinde Pd. Sterl., til Opførelsen af de nødvendige Bygninger, og har siden udgivet betydelige Summer til Anstaltens Fremme Dens Øjemed er Christendommens Udbredelse ved at opdrage unge Chinesere og ved Producterne af et Chinesisk Trykkerie, der blev oprettet i Seminariet. Ligeledes skulde Europæere der finde Leilighed til at lære Chinesisk, og man haaber efterhaanden at finde et Middelpunkt for begge Civilisationers gjensidige Berørelse. Ogsaa skulle det Malayiske og øvrige Sprog, som tales paa Halvøen hiinsides Ganges, foredrages ved dette Jnstitut. Jndtil dette Øjeblik har Missionsselskabet i London sendt de Europæiske Lærere til Anstalten, det Ostindiske Compagnie har givet Subscriptioner, og Medlemmerne af sammes Factorie i Canton have efter Evne medvirket til dens Fremme. En Hoveddeel af Planen er: at opdrage gratis fattige Chinesiske og Malayiske Studerende, forat danne dem til Missionairer; men Utilstrækkeligheden af Jnstitutets Midler have hidtil kun tilladt det at optage et meget indskrænket Antal af saadanne Jndividuer. J de sidste Aar har det i Gjennemsnit havt 20 til 30 Studerende, og paa den Tid, da den sidste aarlige Beretning blev kundgjort, beløb Antallet sig til fjorten Disciple. To af disse bleve, efter fuldendt Cursus, ansatte som Lærere, og tre Andre skulle i Løbet af Aaret ansættes paa samme Maade. Seminariet eier et betydeligt Bibliothek af Europæiske, Chinesiske og Malayiske Bøger og Haandskrifter, der forøges fra Dag til Dag. Dets Presser have trykket en Chinesisk Bibel=Oversættelse af Morrison og Milag, tilligemed adskillige for Missionerne bestemte Bøger; og, hvad der endnu er mere interessant for Europa, en Engelsk Oversættelse af de fire classiske moralske Bøger af Confutses Skole, ved Collier, en nyeligen afdød Professor ved Seminariet, og den Chinesiske Grammatik af P. Premare, som Lord Kingsborough efter Abel Remusats Anbefaling havde sendt til Malacca for at trykkes. Man har ogsaa begyndt at trykke Malayiske Bøger, og adskillige Deele af en ny Malayisk Bibel ere allerede udkomne. Det er sandsynligt, at Dr. Morrison, dersom Factoriet i Canton vorder opløst, vil trække sig tilbage til Seminariet og give samme et nyt Sving. En Engelsk Journal under Titel af: Indochinese Gleaner, der i nogle Aar udkom i Anstalten, har desværre ophørt; den kunde være bleven et høist interessant Middel til at gjøre de Jndisk Chinesiske Nationer bedre bekjendte. Parlamentet er vel prorogeret til den 14de April, imidlertid vil Cantsleren i næsten hele dette Mellemrum være tilstede i Overhuset, for at høre Appellationer. For at understytte ham i disse Arbeider – der, ifald de skulle besørges uafbrudt, maatte føre til Cancellie-Domstolens Retssagers Forsømmelse – har Regjeringen nyeligen ophøjet Sir Thomas Denman, der for kort Tid siden blev den Kongelige Banks Overdommer, til Pair fordi han ellers ikke havde kunnet tage Sæde i Overhuset. Vilde Georg IV. ikke vende sig i Graven, dersom han kunde vide, at begge de Mænd, der fordum i Processen imod hans ulykkelige Gemalinde saa dybt krænkede hans Stolthed, nu have opnaae denne Værdighed, Vistnok kunde han forestille sig, at dersom Whigerne nogensinde kom til Roeret, da vilde Brougham og Denman, som de meest udmærkede Jurister af dette Partie, erholde de høieste Dommer-Embeder: men da havde han i Sandhed hellere bragt ethvertsomhelst Offer, end ladet dette Partie komme til Ministeriet.